A Bíróság (hetedik tanács) 2012. szeptember 18-i végzése – Omnicare kontra OHIM
(C-588/11. P. sz. ügy)
„Fellebbezés – Közösségi védjegy – Az »OMNICARE« szómegjelölés lajstromozása iránti kérelem – Felszólalás – A lajstromozás iránti kérelmet elutasító fellebbezési tanácsi határozat – Kereset – A Törvényszék e keresetet elutasító ítélete – A felszólalás visszavonása – Fellebbezés – Okafogyottság”
Közösségi védjegy – Fellebbezési eljárás – Okafogyottság – Közösségi védjegy bejelentője által a Törvényszék azon ítélete ellen benyújtott fellebbezés, amely helyben hagyta a fellebbezési
tanácsnak a lajstromozás megtagadására vonatkozó határozatát – A lajstromozás iránti kérelemmel szemben benyújtott felszólalás visszavonása – A jogvita lezárulása (40/94 tanácsi rendelet, 63. cikk) (vö. 11., 12. pont)
Tárgy
A Törvényszék (első tanács) T-290/09. sz., Omnicare kontra OHIM – Astellas Pharma (OMNICARE) ügyben 2011. szeptember 9-én
hozott azon ítélete ellen benyújtott fellebbezés, amely elutasította a 42. osztályba tartozó szolgáltatásokra vonatkozó, OMNICARE
szóvédjegy bejelentője által a Belső Piaci Harmonizációs Hivatal (védjegyek és formatervezési minták) (OHIM) negyedik fellebbezési
tanácsának 2009. május 14-i, R 402/2008-4. sz. azon határozatának hatályon kívül helyezése iránt indított keresetet, amely
hatályon kívül helyezte a felszólalási osztály azon határozatát, amely elutasította a 35., 41. és 42. osztályba tartozó szolgáltatásokra
vonatkozó, OMNICARE nemzeti védjegy jogosultja által előterjesztett felszólalást – A 207/2009 rendelet 8. cikke (1) bekezdése
b) pontjának értelmezése és alkalmazása – A korábbi védjegy tényleges használatának fogalma – Ingyenesen nyújtott szolgáltatások
tekintetében használt védjegy.
Rendelkező rész
1)
Az Omnicare Inc. által benyújtott fellebbezésről nem szükséges határozni.
2)
A Bíróság az Omnicare Inc.-et kötelezi a Belső Piaci Harmonizációs Hivatal (védjegyek és formatervezési minták) részéről a
jelen eljárás, valamint az ideiglenes intézkedés iránti eljárás keretében felmerült költségek viselésére.
3)
Az Omnicare Inc. és az Astellas Pharma GmbH maguk viselik saját költségeiket.